(Äripäeva lugeja küsib, Max Kaur vastab.)    ÄP lugeja Uudu küsib:  Miks riigikasiino parem on kui erakasiino? Riik ei ole lapsehoidja, kes peaks igal kodanikul mähkmeid vahetama.  Vastus: Kasiinod on olnud maailmas sadu aastaid, seda käsukorras keelata ei saa ja sellel pole mõtetki. Aga oleme ausad, täna ei pakuta Eestis kasiinodes kvaliteeti, usaldust ega meelelahutust. Samas antud hasartmängurluse näol on tegemist ohuga meie ühiskonna turvalisusele. Ning tarbija peab olema kaitstud, me ju näeme, et tänaste erakasiinode puhul on selles osas tohutuid kahtlusi.  ÄP lugeja Malle küsib:  Kas peaks kontrollima kõike, mida osad inimesed enda suhtes kurjasti kasutada oskavad?    Vastus: Kui jutt on tarbijat petmisest, siis on teie küsimus kohatu. Näidake mulle veel koht, kus tarbija ühe õhtuga riskib tuhandetest kroonidest ilma jääda, omamata mingit garantiid, et teda lihtsalt ei tüssata! Loomulikult on kasiinot vaja kontrollida ja kuidas veel.  ÄP lugeja Marko küsib, marko@atcharkesknoored.ee  Tere ! Ma tean, et Sul on tohutu tähelepanuvajadus. Omalajal jagsid isegi visiitkaardi asemel ühe krooniseid, kuna seal oli toompea peal. Kas tegemist on jälle mingi oma ego upitamise üritusega? Kuidas Sind tõsiselt võtta?    Vastus: Tänan küsimast. Poliitikud on loomulikult edevad. Küsimus on selles, millega nad tegelevad. Kui tegemist on tõsise tööga ühiskonna hüvanguks, siis võib edevuse ka andestada.  ÄP lugeja Jaan küsib:  Toetan, sest probleem on ka klientuuris, mis tekib selliste asutuste juurde ning millega ei ole harjunud lähedal elavad elanikud! Küsimus: Kas olete statistiliselt uurinud, kui suur on kuritegevuse kasv (siis enne kasiinot antud piirkonnas ja pärast kolme kuud peale kasiino avamist)?    Vastus: On olemas uuringud hasartmängusõltlaste jms probleemide kohta Eestis. Selge on samas, et uuringud peab veel tellima, asjaga peab tegelema. Samas peab arvestama, et praegu on uuringute tellimised liialt mõjutatud kasiinoomanike esindajate poolt.  ÄP lugeja Henrik Aavik küsib, henrikatchararipaev.ee  Kuidas suhtute prostitutsiooni legaliseerimisse? Kas riiklik lõbumaja kõlab liiga äärmuslikult?    Vastus: Suhtun halvasti nii kasiinodesse kui lõbumajadesse. Proovime siis leida lahendusi. Nii kasiinod kui ka prostitutsioon on mõlemad keerulised teemad, ei varjagi.  ÄP lugeja Henrik Aavik küsib, henrikatchararipaev.ee  Kas riigile juba kuuluvad hasartmängud (Eesti Loto ja sõbrad) toimivad hetkel paremini kui kasiinod? Minu teada reklaamivad nad end peaaegu ilma piiranguteta, on vabalt kättesaadavad internetis ning tänavatel "iga nurga peal". Kas ka see peaks muutuma või võiks just selline olla ka kasiinode tulevik?    Vastus: Kaheldamatult toimivad riigile juba kuuluvad hasartmängud hetkel paremini kui kasiinod, ausalt öeldes pole isegi kuulnud tarbijate nurisemist. Samas rõhutaks, et pean oluliseks tugevdada kontrolli suurvõitude üle. Kahjuks on pettused siin iseloomulikud üle maailma. Tarbijad peavad olema absoluutselt veendunud, et kõik on läbipaistev ja aus.  ÄP lugeja Njah1 küsib:  Kui palju on Olympic Entertainment Group annetanud Eesti poliitilistele parteidele? 2. Kui palju on Olympic Entertainment Group annetanud Keskerakonnale?    Vastus: Küsimus vist Armin Karule?  ÄP lugeja Raido küsib:  Kasiino sõltuvus on tõesti probleem inimestele, kes langevad selle küüsi. Aga ega kasiino pole selles süüdi, kui mingi isik mängib oma palga maha. See iga ühe vaba valik. Pealegi on internetis ennustamis domeeni nii, et tapab. Küll need sõltlased leiavad teise viisi "raha teenida". Kuidas kommenteerite seda.    Vastus: Loomulikult on sõltuvushaigus olemas. Ning vastab ka tõele, et pikas perspektiivis pole võimalik kasiinot võita. See kõik on elementaarne. Seepärast kehtivad mujal maailmas ranged reeglid - 97% kasiinosse toodud rahast mängijatele tagasi. Kasiino on süüdi, kui petab mängijaid, kui ta ei järgi reegleid. Kui puudub kontroll, siis sellise sularahavoo juures tekib loomulikult isikutel, kes kasiinosid peavad, kiusatus võtta sellest maksimum.  ÄP lugeja Karl küsib  Kuidas suudaks Riigikasiino vältida sõltuvuse väljakujunemist?    Vastus: Ei võimaldagi. Aga kindlasti panustaks Riigikasiino tunduvalt rohkem ennetustööle, kasiinosõltlaste ravimisele ning kasiinosõltlaste perede toetamisele.  ÄP lugeja Olav küsib:  Kas kasiinode riigistamine ei ole poolik lahendus? Kui kasiinode äri on ebaeetiline, sest tugineb sõltuvuses olevate inimeste pealt hiigelkasumite teenimisele, siis riigistaatus ei muuda äri olemust.    Vastus: Loomulikult on see poolik lahendus. Kuid me elame reaalses maailmas. Saaks kasiinod üle maailma keelata, see oleks see päris lahendus. Kuna aga see ei ole võimalik ja oht on, et sõltlased ja raha suunduvad meie naaberriikidesse, siis on kavalam võtta see äri lihtsalt riigi kontrolli alla.  ÄP lugeja Jüri küsib:  Kas oskate arvata, kui palju tulu saavad kasiinod sõltlastelt ja kui palju tavalistelt ajaveetjatelt (välismaalastest kuni juhukülalisteni, kes "lähevad sinna aega veetma")? Julgeks arvata, et 2/3 kasumist teenitakse just sõltlastelt, sest nemad vaesekesed tassivad mängupõrgutesse kogu oma vaba raha ning laenavad sadu tuhandeid takkapihta (kuni vargusteni välja). Kui palju raha üks turist suudab kulutada - mõned tuhanded ja kõik... Sellega teenib tagasi veidi kasiino üüri ja osa palka, kuid miljoneid genereeritakse ikka lõksu langenute KOGU VARA SEADUSLIKU OMASTAMISE TEEL!    Vastus: See, kui palju Eesti kasiinod teenivad suurklientidelt, on avalikustatud. Kindlust nende andmete tõelevastavuse osas ei ole. Jutt on paarikümnest protsendist kogu tulust. Väidetavalt on täheldatav suurklientide lahkumine Olympic Casinost, kuna seal tehakse kliendid põhimõtteliselt paljaks.  ÄP lugeja Huviline küsib:  Eestis on üks lotofirma (riigi oma) ja tosin kasiinofirmat (eraomanike oma). Ometi on lotosõltlasi sama palju kui kasiinosõltlasi. Kuidas te saate väita, et kui kasiinod oleksid riigi omad, siis oleks ka sõltlasi palju vähem?    Vastus: Ärme nüüd ikka lotot ja kasiinot võrdleme! Kahju, mida kasiino tekitab Eestis sõltlasele, on võrreldamatult suurem kui kahju, mida kannab lotosõltlane. Samas ei taha meie eraomanike käes olevad kasiinod ka eriti panustada ennetusse jms, kisavad, et riigi rida. Olgu, andke siis kasum ka siia, riik tegeleb!  ÄP lugeja Kaisa küsib:  Kas riik peaks kõik viinapoed ka ära ostma ja siis ise vaatama, mis kellast kellani ja kellele alkoholi müüa? Mida veel riik võiks eraomanikelt ära osta või võtta, et ise äri ajada?    Vastus: Küsige Soomest või Rootsis, miks nad kasiinole eraomanikku ligi ei lase. Kasiino on väga spetsiifiline äriliik.  ÄP lugeja Peeter küsib:  Miks te oma miitingut mingi kasiino ees teete? Kui tahate, et riik kõik kasiinod ära ostaks või niisama ära võtaks omanikelt, siis peaks ju vist ikka Riigikogu või peaministri kantselei ees punaste lippudega vehkima?    Vastus: Miks peaks kasiino vastu punalippudega vehkima? Notke "Surmatants" oleks kohasem.  ÄP lugeja Martin küsib:  Olen kuulnud juttu, et kogu sinu kampaania on ainult börsile läinud Olympic Casinolt raha välja pressimiseks? See, et nende maja ees meelt avaldad, nagu kinnitaks seda. Kuidas kommenteerid?    Vastus: Ei oma mingeid kontakte Olympic Casino juhtkonnaga.  ÄP lugeja Martin küsib:  Miks sa oma nime ära vahetasid? Vanasti oli su nimi ju miski Jermolajev või Jerjomin või midagi niisugust? Kas nimi rikub siis meest?    Vastus: Ei riku.    ÄP lugeja Just Curiousmis küsib:  Oli Teie nimevahetuse tähtsaim põhjus?    Vastus: Otsustasin oma Estonial hukkunud vanema õe mälestuseks võtta perekonnanime, mida kannab ka minu priimabaleriinist ema.  ÄP lugeja Kai küsib,kaiveispakatchargmail.com:  Härra Jermakov, 1) miks Te häbenete oma päritolu ja olete endale võtnud eesti nime? Kas valimistel on sellest ka palju abi? 2) Mis viisil on riigikasiino vähem sõltuvust tekitav kui erakasiino? Millisel moel muutub Eesti kodanike elu paremaks pärast seda, kui kasiinod, restoranid, kinod, kontserdisaalid ja miks mitte lõpuks ka poed, juuksuritöökojad ja eramajad ära riigistatakse?    Vastus: Ei häbene ennast ega oma päritolu. Nime osas juba vastasin. Ei kutsu üles riigistama restorane, kinosid, kontserdisaale, poode, juuksuritöökodasid ja eramaju. Selleks pole mingit vajadust. Kasiinodega on teine lugu, antud äri peab olema kontrolli all ja riigistamine on ainult üks viis muudest, kuidas seda teha!  ÄP lugeja Holger küsib:  Mind huvitab, kas usute et meie kasiinoomanikud ükskord ka vahele jäävad sellega, mida nad korda saavad. Kui pool käibest on kasum , siis see ei ole äri, vaid röövimine.    Vastus:Siinkohal ohkaks: Vaesed, vaesed kasiinode kliendid ... Kuid samas - kus on riik?  ÄP lugeja Karukas küsib:  Poleks mõtekas kasutada lihtsalt lokaalset piirangut nagu USA-s, kus kasiinondus on koondatud ühte osariiki, ühte linna nimega Las Vegas. Ülejäänud 52 osariiki on sellest pahest priid... Eestis aga laiutab kasiinosid juba iga nurga peal...    Vastus: Las Vegast lihtsalt teatakse rohkem. Minge Google'isse ja te näete, et Ameerikas on kasiinod igal pool. Kuid seal on ka teine maailm, kontroll on selline, et hoia ja keela. Õiguskuulekusega on seal ka parem lood kui Eestis. Iseasi, et Eesti on nii pisike, et sajad kasiinod on täiesti liiast. Eks siin ole tagamõte. Kes neid riigi poolt kontrollida jõuaks?    ÄP lugeja Kärakas küsib:  Kas teie arvates peaks ka alkoholi müügi riigistama?    Vastus: Vajadus selleks puudub.    ÄP lugeja Somellar küsib, someatcharhot.ee  Karu ähvardab teid Euroopa Liiduga?    Vastus: Euroopa Liiduga ähvardav Armin Karu tegi end naerualuseks.Kas te tõesti usute, et superkasiino loomisel Inglismaal küsiti luba Brüsselist?See, mis kasiinosid ja kuhu luuakse, on iga riigi siseasi. Euroopa Liit tegeleb konkurentsiküsimustega, seda tõesti.Kuid kui te usute, et pole lahendust, mis võimaldaks Soomes ja Taanis jätkata sama süsteemiga nagu praegu, siis olete naiivne. Konkurentsis pole midagi halba. Riik võib anda loa kahe riigiosalusega kasiino loomiseks.Seda, kui palju kasiinosid ja kuhu luuakse, otsustab meie riik, mitte Brüssel ega Armin Karu.Muide, sellele Karule oleks juba ammu vaja Brüsselit kaela. Kuidas ikka on olnud võimalik ära nihverdada niikaua Euroopa Liidu rahapesuvastaste võitluse nõudmistest kasiinode osas? Mäletan, kuidas Karu ja kompanii võitlesid klientide identifitseerimise vastu, see peletavat kliente. Tagajärg - riik on alles nüüd andnud sisse eelnõu, mis vastab rahapesuvastastele direktiividele.Tegelikult on ajakirjandus liialt rõhutanud, et kasiinoomanik peaks olema riik. On olemas mitmeid võimalusi omaniku osas, selleks võib olla ka mingi muu kui otseselt riik. Tähtis on allutada kasiino ühiskondlikule huvile, et kasiino kasum teeniks ühiskonda. Ja loomulikult, et tarbijad, kellele on tegemist kõige kallima võimaliku meelelahutusega, oleks kaitstud pettuste eest.    ÄP lugeja Toots küsib, tootsatcharmail.com  Kaua võib kesta õitseng teiste inimeste hävimise pealt?    Vastus: Kaua, kui sul on kõva "katus".      ÄP lugeja Njah küsib:  1.Kas nn riigikasiinode plaanimise asemel ei oleks mõttekam kasiinod Eestis keelata? 2. Kuidas suhtute ideesse kasiinod koondada Eestis näiteks Aegna saarele? 3. Kui palju võiks hinnanguliselt Eesti riigil olla kasiinodest majanduslikku kasu ja majanduslikku kahju(jättes kõrvale mõõdetamatud kahjud)? 4. Kas plaanitaval nn riigikasiinol on plaanis luua mingi fond kust makstakse kahjutasu tänu kasiinodele enesetappe teinud inimeste lähedastele?    Vastus: 1.Ei ole mõttekas, me ei saaks probleemi kontrolli alla. Raha ja sõltlased suunduksid lihtsalt Eesti naaberriikidesse. 2.Ideel on jumet, aga pikas perspektiivis, mitte praegu. 3.Seda on uuritud, kasiinondus elavdab majandust ning on faktor turismiäris. 4.See on neist küsimustest kõige valusam. Kuidas see kõik, need enesetapud kasiinode pärast, üldse võimalikud on? Minu nägemus on selline, et riigikasiino kasum peaks olema suunatud ka selliste probleemide lahendamisele.  ÄP lugeja Üks küsib:  Kasiinosid peab ohjama, kuid kas abi on riigistamisest. Kasiinokunnide väited, et pakutakse kvaliteetset vabaaja veetmise võimalust on suur jama - istud pimedas urkas, vajutad paari nuppu vilkuva ekraani ees ning sulle pakutakse "tasuta" alkoholi, et sinust ka viimane sent välja pigistada. Kui turiste sihitakse, siis tehku sadamasse üks suur mängupõrgu. Aga miks peab minu laps igapäevasel kooliteel mööduma 5-st kasiinost Tallinnas? Kas riigistamisest on üldse abi?    Vastus: Teie kriitikaga olen nõus. Samas on küsimus, kuidas tekkinud raske probleem kontrolli alla võtta. Hea oleks, kui kasiinod saaks lihtsalt likvideerida. Peame olema aga realistid. Kui me Eestis kasiinod likvideerime, siis sõidaksid kasiinohuvilised naaberriikidesse ning Eesti riik lihtsalt jääks rahast ilma. Tegemist on kaheldamatult kompromissiga. Olgu rõhutatud, et see vorm, kuidas kasiinod ühiskondlikule huvile allutatakse ei pea olema ainult riigile kuuluv aktsiaselts. On ka teisi võimalusi.  ÄP lugeja Uurimus küsib:  Kui praegu on uuringud liialt mõjutatud kasiinoomanike esindajate poolt, siis millal see enam nii ei ole? Millal saaks teha korralikke uurimusi?    Vastus: Seni, kuni riik finantseerib sõltlastega tegelevaid MTÜ-sid, kes oma konverentsidel sisuliselt lasevad kasiinodel end reklaamida, seni ärge lootegi nendelt MTÜ-delt midagi. Tegemist on justkui kasiinode käepikendusega. Sotsiaalministeerium peab üle vaatama, kellele ta sõltlastega tegelemiseks ja uuringute korraldamiseks raha annab.  ÄP lugeja ka Martin küsib:  Tere Max! Kuidas see kasiinode riigistamine juriidiliselt välja näeks? Kui mitmete miljardite eest tuleb saamata jäänud tulusid kasiinooperaatoritele kompenseerida?    Vastus: Litsents lõppeb ja ei saa kopikatki. Iseasi, et Eestis on see kasiinondus selline "äri", et usun küll - riigil oleks hästi palju võimalusi maksta väga vähe.  ÄP lugeja Nuuskur küsib:  Miks te ei avalikusta neid, kes teie kampaaniat rahastavad? Rahastajate varjamine jätab kogu kampaaniale väga kehva maigu. Ühel poliitikul oleks eetiline oma toetajate nimed avalikustada, sest tegelikult on ju tegu teie populaarsuse tõstmiseks tehtud kampaaniaga. On ju teada, et kes maksab, see tellib ka muusika. Mind huvitaks väga, kelle pilli järgi te tantsite?    Vastus: Teate, ma tantsin rahva pilli järele. Pill on juba päris suur, eriti mõnes peres. Isegi enesetappudeni ja mõrvadeni on asi läinud. See, et ajakirjanikud ei avalda minu vastust kampaania rahastamise kohta, on küsimus neile, mitte mulle. Ma pole kunagi varjanud, et kampaania tegemiseks pole mina isiklikult saanud mitte ühtegi annetust ega kingitust. Olen kulutanud suurem osa oma raha. Midagi on kulutanud ka minu sõbrad, aga nad ei ole ärimehed ja ei ole Armin Karu konkurendid. Et jah, rahva pilli järgi tantsingi!  ÄP lugeja Antoon küsib:  Kui riik oleks kasiinode peremees, siis oleks iga kodaniku huvides, et kasiinodel läheks võimalikult hästi, st oleks võimalikult palju kasiinosõltlasi ja kasiinosid. On mul õigus? Mina kui Eesti kodanik ei taha, et raisataks riigi raha kasiinonduse doteerimiseks, vastasel juhul aga peab kasiino kasumit teenima. Kus siin on loogika ja eetika? Kas riik ei peaks hoopis raha kulutama kasiinosõltuvust ennetavale teavitustööle, selle asemel, et teenida kasumit justkui "ebasoovitavast" majandustegevusest? Või siis läheks riigikasiino kasum kasiinosõltuvuse ennetamiseks, lubage naerda, paradoks.    Vastus: Iga aus kodanik on huvitatud, et oleks võimalikult vähe kasiinosõltlasi ja kasiinosid. Allutades kasiino ühiskondlikule huvile, on meil lootust, et me suudame seda protsessi kontrollida. Ka pole maailma riigile või avalik-õiguslikele isikutele kuuluvaid kasiinosid, mida riik peaks doteerima. Soomes kulutatakse sealse ühiskondlikule huvile allutatud kasiino poolt kasum sealhulgas ka kasiinosõltuvuse ennetamiseks. Ehk nagu Puškin ütles: "Paradokside sõber on geenius."  ÄP lugeja Riigile küsib:  Kui tahate luua riigikasiinot, kas siis riik ise sellega nõus on? Kellega ja millest valitsuses sel teemal rääkinud olete?    Vastus: Poliitikuid tuleb loomulikult veenda, sellega tegeleme. Isegi Ansip loeb lehti.  ÄP lugeja Fred küsib:  Miks riigistada ja mitte sulgeda? Teenimine hasartmängu pealt on suht verise mekiga, toetan kinnipanemist!    Vastus: Jah! Ka mina pooldaks sulgemist, kui see annaks tulemust. Praegu see tulemust ei anna, sest naaberriigis 80 kilomeetri kaugusel tegutseb kasiino edasi.    ÄP lugeja Hulkur küsib:  "Aga oleme ausad, täna ei pakuta Eestis kasiinodes kvaliteeti, usaldust ega meelelahutust." Hr. Max kus maailmas on koht kus seda kõike pakutakse? Kui vastad, räägi oma kogemustest . Väitsid ka kunagi et Soomes on üks kasiino, inglismaal sa ei ole vist ka käinud, seal nimetatakse mängusale kus on aparaadid amusement center-iteks, seal on sama võimatu võita kui Soome leivapoes. Bookmarkerite kontorid on seal iga 300 meetri tagant. Tundub et võrdled ja räägid asjadest millest ei tea?    Vastus: Ma väitsin, et Soomes on see asutus www.ray.fi. Ja ma olen veendunud selle asutuse moraalis. Kui keegi tahab väita, et Inglise kihlveokontorid, näiteks William Hill on samasugused nagu Karu kasiinod, siis nõustuda sellega ei saa. Kas mängurlus ja kasiinosõltuvus saavad olla midagi head? Vastus on ei.